**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 177/2018**

**ΑΔΑ:** 6Υ2ΤΩΨΑ-7Ι7



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 19ο/2018 Της 16Ης ΑΠΡΙΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού ανοικτού πλειοδοτικού διαγωνισμού για σύναψη σύμβασης για τη διαχείριση οχημάτων τέλους κύκλου ζωής εντός των ορίων του Δήμου’’**

Στην Άρτα, σήμερα, 16-04-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **8488/12-04-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Ζέρβας Κων-νος**  **6. Λιλής Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (3) έκτακτα θέματα.

Ο κ. Πρόεδρος εισηγούμενος το 3ο έκτακτο θέμα: **Έγκριση ή μη πρακτικού ανοικτού πλειοδοτικού διαγωνισμού για σύναψη σύμβασης για τη διαχείριση οχημάτων τέλους κύκλου ζωής εντός των ορίων του Δήμου.** είπε:Το Δημοτικό Συμβούλιο με την αριθ. 607/2017 (ΑΔΑ: ΩΓΦ5ΩΨΑ-3ΗΤ) απόφασή του αποφάσισε για την «Έγκριση διενέργειας πλειοδοτικής δημοπρασίας για την εκποίηση εγκατελελειμμένων οχημάτων εντός των ορίων του Δήμου», με πλειοδοτική, φανερή και προφορική δημοπρασία.

Στις 11 Απριλίου 2018 ημέρα Τετάρτη και ώρα από 10:30 έως 11:00 π.μ διεξήχθη επαναληπτική δημοπρασία ενώπιον της επιτροπής του άρθρου 1 του Π.Δ. 270/81 που ορίστηκε με την αρίθμ. 767/2017 (ΑΔΑ: 7219ΩΨΑ-Χ7Ρ) απόφαση του Δημοτικού Συμβουλίου για την «σύναψη σύμβασης για την διεχείρηση οχημάτων τέλους κύκλου ζωής εντός των ορίων του Δήμου», σύμφωνα με την την αρ. 7307/23-03-2018 επαναληπτική περίληψη διακήρυξης δημοπρασίας και τα όσα ορίζονται στην αρ.3279/09-02-2018 διακήρυξη του Δημάρχου Αρταίων, **κατά την οποία δεν παρουσιάστηκε κανένας ενδιαφερόμενος.**

Σύμφωνα με το άρθρο 72 του Ν.3852/2010 η Οικονομική Επιτροπή κατακυρώνει το αποτέλεσμα της δημοπρασίας.

Καλείται η Οικονομική Επιτροπή να προβεί στην έγκριση του από 11/04/2018 πρακτικού δημοπρασίας, εξουσιοδοτώντας τον Δήμαρχο για την επανάληψη της δημοπρασίας εφόσον κατ’ αυτήν δεν παρουσιάσθηκε πλειοδότης

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 11-4-2018 πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει τα από 11-4-2018 πρακτικό δημοπρασίας για την **σύναψη σύμβασης για τη διαχείριση οχημάτων τέλους κύκλου ζωής εντός των ορίων του Δήμου** σύμφωνα με το οποίο δεν προσήλθε κανένας ενδιαφερόμενος.

**Β.** Εγκρίνει την επανάληψη της δημοπρασίας

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 177 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*