**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 180/2018**

**ΑΔΑ:** 72Κ1ΩΨΑ-8ΡΤ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 19ο/2018 Της 16Ης ΑΠΡΙΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης** **με τίτλο: Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Αμβρακικού και ΔΕ Κωστακιών’’**

Στην Άρτα, σήμερα, 16-04-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **8488/12-04-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Ζέρβας Κων-νος**  **6. Λιλής Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (3) έκτακτα θέματα.

Ο Πρόεδρος εισηγούμενος το 3ο τακτικό θέμα: **Έγκριση πραγματοποίησης δαπάνης** **με τίτλο: Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Αμβρακικού και ΔΕ Κωστακιών** έθεσε υπόψητης Επιτροπής την εισήγηση της ΤΥΔ η οποία αναφέρει τα εξής: Ο Δήμος μας προκειμένου να συντηρήσει τους αγροτικούς δρόμους έχει στην διάθεσή του μόνο ένα (1) ισοπεδωτή-διαμορφωτή γης (υπ’ αριθμ.ΜΕ50738 μηχάνημα έργου τύπου γκρέϊντερ) με χειριστή τον υπάλληλο του Δήμου κ.Κατσίμπρα Δημήτριο. Με το μοναδικό αυτό υπάρχον μηχάνημα έργου ο Δήμος δεν έχει την δυνατότητα να συντηρήσει με τον καλύτερο δυνατό τρόπο όλο το αγροτικό δίκτυο του Δήμου που εκτείνεται σε πολλά χιλιόμετρα στις Δημοτικές Ενότητες Άρτας, Φιλοθέης, Αμβρακικού και Ξηροβουνίου (με ορισμένες τοπικές κοινότητες απομακρυσμένες και δυσπρόσιτες). Το αγροτικό δίκτυο έχει καταστραφεί σε πολλά σημεία (δημιουργία λακούβων κλπ.) κυρίως λόγω των ισχυρών βροχοπτώσεων και άσχημων καιρικών συνθηκών που επικρατούσαν την χειμερινή περίοδο και της καθημερινής διέλευσης οχημάτων.

Για τους ανωτέρω λόγους είναι αναγκαία η μίσθωση και άλλων δύο (2) ισοπεδωτών-διαμορφωτών γης (μηχανηματα έργου τύπου γκρέϊντερ) με ιδιώτη χειριστή που το ένα θα αναλάβει την συντήρηση τμήματος του αγροτικού δικτύου και πιο συγκεκριμένα της Δ Ε Φιλοθέης και ΔΕ Βλαχερνών ενώ το άλλο θα αναλάβει τη ΔΕ Αμβρακικού και τους Κωστακιούς. Το μηχάνημα έργου του Δήμου μας θα εκτελέσει τις εργασίες στις υπόλοιπες Δημοτικές Ενότητες πλην Φιλοθέης και Βλαχερνων καθώς και Αμβρακικού και Κωστακιών.

Έχοντας λοιπόν υπόψη:

1.Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄), τις διατάξεις του Β.Δ. 17-5/15-6-1959 (ΦΕΚ114/59Α),του Ν.4270/2014& του Ν.3463/200, τις διατάξεις του Ν.4412/2016.

2. Την με αριθμ. πρωτ.19444/7-2-2018 (ΑΔΑ 67Ψ0ΟΡ1Γ-ΒΜΠ) Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2018, του Δήμου Αρταίων, Π.Ε. Άρτας.

3. Την εγγεγραμμένη πίστωση με τίτλο «Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Αμβρακικού και ΔΕ Κωστακιών» ποσού 24.775,20€ (συμπεριλαμβανομένου του ΦΠΑ 24%),με Κ.Α 30-6233.001 για το έτος 2018

4. Το υπ’ αριθμ.πρωτ. 7960/ 2 -4 -2018 πρωτογενές αίτημα της Υπηρεσίας μας.

(ΑΔΑΜ:18REQ002895616)

5. Το ότι η δαπάνη θα ολοκληρωθεί εντός του οικονομικού έτους 2018.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση Απόφασης για την έγκριση πραγματοποίησης της δαπάνης με τίτλο «Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Αμβρακικού και ΔΕ Κωστακιών» ποσού 24.775,20€ (συμπεριλαμβανομένου του ΦΠΑ 24%) με Κ.Α 30-6233.001 για το έτος 2018.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 άρθρο 118 την εισήγηση της ΤΥΔ

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης με τίτλο: **Μίσθωση μηχανήματος(γκρέιντερ) για διαμόρφωση αγροτικών δρόμων στην ΔΕ Αμβρακικού και ΔΕ Κωστακιών** ποσού 24.775,20€ (συμπεριλαμβανομένου του ΦΠΑ 24%) με **Κ.Α 30-6233.001** για το έτος 2018.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 180 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*