**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 186/2018**

**ΑΔΑ:** ΨΡΕ4ΩΨΑ-3ΚΩ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 19ο/2018 Της 16Ης ΑΠΡΙΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πρακτικού διαγωνισμού για την προμήθεια: Προμήθεια εξοπλισμού για την ανάπτυξη κοινωνικών δομών του Δήμου Αρταίων ( ομάδα Β΄-Λοιπές Ηλεκτρικές Συσκευές)**. **’’**

Στην Άρτα, σήμερα, 16-04-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **8488/12-04-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Ζέρβας Κων-νος**  **6. Λιλής Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (3) έκτακτα θέματα.

Ο κ. Πρόεδρος εισηγούμενος το 9**ο** τακτικό **Έγκριση πρακτικού διαγωνισμού για την προμήθεια: Προμήθεια εξοπλισμού για την ανάπτυξη κοινωνικών δομών του Δήμου Αρταίων ( ομάδα Β΄-Λοιπές Ηλεκτρικές Συσκευές)**. έθεσε υπόψη της Επιτροπής το από 29-03-2018 πρακτικό της Επιτροπής διαγωνισμού το οποίο έχει ως εξής: Στην Άρτα σήμερα, την **29η Μαρτίου 2018**, ημέρα **Πέμπτη** και ώρα **10:00 π.μ.**, συνήλθε σε συνεδρίαση η οριζόμενη από την αριθ. **583/2017** Απόφαση της Οικονομικής Επιτροπής του Δήμου Αρταίων (**ΑΔΑ:** ΩΞΟΛΩΨΑ-ΜΟΗ), που τροποποιεί την αριθ. 389/2016 Απόφαση της Οικονομικής Επιτροπής του Δήμου Αρταίων (ΑΔΑ:67ΙΤΩΨΑ-ΖΥ6) για τον ορισμό επιτροπής διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας) έτους 2017, αποτελούμενη από τους :

1) Πάνου Ιωάννη (πρόεδρο)

2) Παλιούρα Ζωή(μέλος)

3) Μάκη Βέρα (μέλος)

για να αποφασίσει για την αντικατάσταση προϊόντος για την προμήθεια εξοπλισμού για την ανάπτυξη κοινωνικών δομών του Δήμου Αρταίων, της ομάδας Β’ (Λοιπές Ηλεκτρικές Συσκευές)- (κωδ. Β7/Δέκτης τηλεοράσεως έγχρωμος), ήτοι: ο δέκτης TV LED F&U FL42103 έχει καταργηθεί και προτείνεται από την εταιρεία RAMOS αντικατάσταση από το νέο ισχύων μοντέλο SMART TV LED F&U FLS43204.

Η επιτροπή έλαβε υπ’ όψη της, τις βεβαιώσεις της εταιρείας και του νόμιμου αντιπροσώπου στην Ελλάδα, για το καταργηθέν είδος, αλλά και τις προδιαγραφές του προτεινόμενου να είναι καλύτερες από το πρώτο και κατόπιν αυτού:

**ΓΝΩΜΟΔΟΤΕΙ ΟΜΟΦΩΝΑ**

**Υπέρ της αντικατάστασης του εν λόγω είδους,** με το προτεινόμενο είδος.

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις του Ν.3852/2010 και τα από 29-03-2018 Πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 29-03-2018 πρακτικό της επιτροπής διαγωνισμού για την προμήθεια: **Προμήθεια εξοπλισμού για την ανάπτυξη κοινωνικών δομών του Δήμου Αρταίων** **( ομάδα Β΄- Λοιπές Ηλεκτρικές Συσκευές)**  ως κατωτέρω:

**Αντικατάστασης του εν λόγω είδους** ( δέκτης TV LED F&U FL42103 )**,** με το

**προτεινόμενο είδος** από την εταιρεία RAMOS,( δέκτης **SMART TV LED F&U FLS43204)**.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 186 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*